KOMISSION ASETUS (EY) N:o 2809/1999,
annettu 23 päivänä joulukuuta 1999,
tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla annetun asetuksen (EY) N:o 1374/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1) ja erityisesti sen 26 artiklan 3 kohdan ja 29 artiklan 1 kohdan,
sekä katsoo seuraavaa:
1) Euroopan yhteisön ja Etelä-Afrikan tasavallan kauppaa, kehitystä ja yhteistyötä koskevan sopimuksen väliaikaisesta soveltamisesta 29 päivänä heinäkuuta 1999 tehdyssä neuvoston päätöksessä 1999/753/EY(2) neuvosto esitti mainitun sopimuksen (jäljempänä "sopimus") tiettyjen määräysten soveltamista väliaikaisesti. Sopimuksessa määrätään maitotuotteiden osalta toisaalta tiettyjen juustojen tullien poistamisesta tuotaessa niitä yhteisöön vahvistettujen tariffikiintiöiden rajoissa ja toisaalta tiettyjen muiden maitotuotteiden tuontitullien asteittaisesta poistamisesta 1 päivästä tammikuuta 2000 alkaen.
2) Tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla säädetään komission asetuksessa (EY) N:o 1374/98(3), sellaisena kuin se on viimeksi muutettuna asetuksella (EY) N:o 1339/1999(4). Näin ollen sitä olisi muutettava 1 päivästä tammikuuta 2000 alkaen sopimuksen kyseisten tuotteiden tuontia koskevien määräysten täytäntöönpanemiseksi.
3) On syytä poistaa todistusten siirtomahdollisuus Turkista ja Etelä-Afrikan tasavallasta lähtöisin olevaa tuontia koskevien etuusjärjestelmien moitteettoman toiminnan varmistamiseksi, keinottelun estämiseksi ja näiden järjestelmien saattamiseksi asiaa koskevien säännösten mukaiseksi, joista etuuskohteluun oikeuttavan tuonnin osalta säädetään yhteisön ja tiettyjen Keski- ja Itä-Euroopan maiden välisissä Eurooppa-sopimuksissa määrätyn järjestelmän soveltamista koskevista yksityiskohtaisista säännöistä annetussa komission asetuksessa (EY) N:o 2508/97(5), sellaisena kuin se on viimeksi muutettuna komission asetuksella (EY) N:o 2631/1999(6).
4) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1374/98 seuraavasti:
1) Korvataan 19 artikla seuraavasti: " 19 artikla
1. Tätä artiklaa sovelletaan seuraavissa liitteissä tarkoitettujen tariffikiintiöiden rajoissa tapahtuvaan maitotuotteiden tuontiin:
- EY-Turkki-assosiaationeuvoston päätöksen N:o 1/98 pöytäkirjassa 1 oleva liite I,
- Euroopan yhteisön ja Etelä-Afrikan tasavallan välisen sopimuksen liite IV.
2. Maitotuotteet ja niihin sovellettavat tullit vahvistetaan
- Turkin osalta liitteessä III olevassa B kohdassa ja
- Etelä-Afrikan tasavallan osalta liitteessä III olevassa C kohdassa.
3. Liitteessä III olevassa B ja C kohdassa tarkoitetut kutakin vuotta koskevat määrät jaetaan samansuuruisiin osiin puolivuotiskausiksi, jotka alkavat 1 päivänä tammikuuta ja 1 päivänä heinäkuuta.
4. Asetuksen (ETY) N:o 3719/88 21 artiklan 1 kohdan mukaisesti todistukset voivat olla voimassa myöntämispäivää seuraavaan 31 päivään joulukuuta. Tämän artiklan mukaisesti annettuja tuontitodistuksia ei voida siirtää.
5. Edellä 13, 14, 16 ja 17 artiklassa olevia säännöksiä sovelletaan soveltuvin osin.
Kuitenkin
a) poiketen siitä, mitä 13 artiklan 2 kohdassa säädetään, todistushakemuksen on koskettava vähintään 10:tä tonnia ja enintään saatavilla olevaa määrää jokaisen tämän artiklan 3 kohdassa tarkoitetun ajanjakson osalta;
b) poiketen siitä, mitä 13 artiklan 3 kohdan c alakohdassa säädetään, todistushakemuksen ja todistuksen 20 kohdassa on oltava viittaus tämän asetuksen 19 artiklaan;
c) poiketen siitä, mitä 14 artiklan 3 kohdassa säädetään, jäsenvaltioiden on ilmoitettava komissiolle hakemusten jättämisen määräajan päättymistä seuraavana viidentenä työpäivänä liitteessä III olevassa B ja C kohdassa lueteltujen tuotteiden osalta jätetyt hakemukset. Tässä ilmoituksessa on oltava luettelo hakijoista ja haetut määrät CN-koodeittain. Kaikki tiedonannot, mukaan luettuina ilmoitukset siitä, että hakemuksia ei ole jätetty, on lähetettävä teleksillä tai faksina sovittuna työpäivänä liitteessä X olevan mallin mukaisesti."
2) Muutetaan 23 artikla seuraavasti:
a) Korvataan 1 kohta seuraavasti: "1. Poiketen siitä, mitä 22 artiklassa säädetään:
a) Sveitsin ja yhteisön erityissopimuksen perusteella Sveitsistä lähtöisin olevaan tuontiin sovelletaan 2, 3 ja 4 kohtaa;
b) 2 ja 4 kohtaa sovelletaan:
i) EY-Turkki-assosiaationeuvoston päätöksen N:o 1/98 pöytäkirjassa 1 tarkoitettuja maitotuotteiden tuontiin, tämän asetuksen 19 artiklan 1 kohdassa tarkoitettuja tuotteita lukuun ottamatta;
ii) Euroopan yhteisön ja Etelä-Afrikan tasavallan välisen sopimuksen liitteessä IV tarkoitettujen maitotuotteiden tuontiin(7), tämän asetuksen 19 artiklan 1 kohdassa tarkoitettuja tuotteita lukuun ottamatta."
b) Korvataan 4 kohta seuraavasti: "4. Alennetun tuontitullin soveltaminen edellyttää vapaaseen liikkeeseen luovutusta koskevan ilmoituksen esittämistä tuontitodistuksen liitteenä sekä alkuperätodistuksen esittämistä
a) Sveitsistä tapahtuvan tuonnin osalta Euroopan talousyhteisön ja Sveitsen valaliiton sopimuksen(8) pöytäkirjan 3 määräysten mukaisesti;
b) Turkista tapahtuvan tuonnin osalta EY-Turkki-assosiaationeuvoston päätöksen N:o 1/98 pöytäkirjan 3 määräysten mukaisesti;
c) Etelä-Afrikan tasavallasta tapahtuvan tuonnin osalta Euroopan yhteisön ja Etelä-Afrikan tasavallan välisen sopimuksen pöytäkirjan 1 määräysten mukaisesti."
3) Liitetään tämän asetuksen liite I liitteeksi III C.
4) Liitetään tämän asetuksen liite II järjestysnumerolla 14 liiteeseen IV.
5) Korvataan asetuksen (EY) N:o 1374/98 liite X tämän asetuksen liitteellä III.
2 artikla
Tämä asetus tulee voimaan 1 päivänä tammikuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä joulukuuta 1999.